CELEX: 22007D0053
Language: hu
Date: 2007-06-08 00:00:00
Title: Az EGT-Vegyesbizottság 53/2007 határozata ( 2007. június 8. ) az EGT-megállapodás XIII. mellékletének (Közlekedés) módosításáról

11.10.2007   
            
            
               HU
            
            
               Az Európai Unió Hivatalos Lapja
            
            
               L 266/12
            
         
      AZ EGT-VEGYESBIZOTTSÁG 53/2007 HATÁROZATA
   
   (2007. június 8.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2007. április 27-i 44/2007 EGT-vegyesbizottsági határozat (1) módosította.
            
         
               (2)
            
            
               A nemzetközi polgári repülésről szóló egyezmény második kiadásának (1988) 16. függeléke 1. kötete II. részének 3. fejezete hatálya alá tartozó repülőgépek üzemeltetésének szabályozásáról (kodifikált változat) szóló, 2006. december 12-i 2006/93/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2006/93/EK irányelv hatályon kívül helyezi a megállapodásba foglalt 92/14/EGK tanácsi irányelvet (3), amely ebből következően a megállapodást illetően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete 66e. pontjának (a Tanács 92/14/EGK irányelve) szövege helyébe a következő szöveg lép:
   
      „32006 L 0093: az Európai Parlament és a Tanács 2006. december 12-i 2006/93/EK irányelve a nemzetközi polgári repülésről szóló egyezmény második kiadásának (1988) 16. függeléke 1. kötete II. részének 3. fejezete hatálya alá tartozó repülőgépek üzemeltetésének szabályozásáról (kodifikált változat) (HL L 374., 2006.12.27., 1. o.).”
   
   2. cikk
   A 2006/93/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. június 9-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést értesítést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. június 8-án.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 209., 2007.8.9., 80. o.
   
   
      (2)  HL L 374., 2006.12.27., 1. o.
   
   
      (3)  HL L 76., 1992.3.23., 21. o.
   
   
      (4)  Alkotmányos követelmények fennállását nem jelezték.